Den norske legeforening

Sekretariatet

SAK2020000030 Fullført og godkjent den 7.4.2020

**Referat**

**fra**

# sentralstyrets møte 01.04.2020

**(gjennomført digitalt via Teams)**

**Til stede fra**

**sentralstyret:** Marit Hermansen, Anne-Karin Rime, Nils Kristian Klev (deler av møtet), Marit Karlsen, Geir Arne Sunde, Kristin Kornelia Utne, Clara Bratholm, Frøydis Olafsen, Ole Johan Bakke

Kari Sollien, Akademikerne (observatør) (deler av møtet)

**sekretariatet:** Til stede fra sekretariatet i hele eller deler av møtet:

Generalsekretær Geir Riise. Avdelingsdirektørene Kari Jussie Lønning, Erling Bakken, Jorunn Fryjordet, Lars Duvaland

Knut Braaten, Hanne Gillebo Blom, Hanne Riise Hansen, Jan Emil Kristoffersen, Anders Schrøder Amundsen, Anders Vollen, Gorm Hoel, Kjell Walqvist, Frode Solberg, Lisbet Kongsvik, Axel Andersen Restrup, Tone Houge Holter, Ida Øygard Haavardsholm, Gry Bjørnstad, Ragnar Nesvåg, Anita Lyngstadaas, Stine Kathrine Tønsaker, Bente Kristin Johansen, Hege Knudsen

Referent: Anne Torill Nordli

Leder av SOP, Hans Kristian Bakke, møtte i forbindelse med sak 56/20.

**I Politikk og strategimøte**

***Politikk- og strateginotater:***

Notat 1: Månedens mediebilde

Notat 2: Viktige saker i regjering og Storting

Notat 3: Rekrutteringssituasjonen for spesialister i psykiatri

Notat 4: Landsstyremøte 2020 – gjennomføring

Notat 5: Ombygging Legenes hus – orientering om status og fremdrift

Notat 6: Forhandlingsbildet mars

Notat 7: Oppsummeringer på tiltak i forbindelse med koronasituasjonen

 **Orienteringssaker*:***

Medlemsfakturering 2019

Gjennomføring av digitale møter, og digital signering av regnskap

**Rapportering og kommentarer**

Ulike utfordringer i akademiker-foreningene som følge av korona-situasjonen

Legeforeningens sekretariat arbeider hjemmefra via digitale løsninger

Sekretariatet har beredskap i påsken

Styremøte i Soria Moria

**II Beslutningsmøte**

**Sak 45/20 Landsstyresak – årsmelding 2019**

Sekretariatet la frem utkast til årsmelding 2019 for Legeforeningen.

**Vedtak**

Presidenten gis fullmakt til å ferdigstille årsmeldingen.

Årsmeldingen behandles på landsstyremøtet 27. mai 2020.

**Sak 46/20 Høring – forslag til alternativ regulering av pasientforløp i spesialisthelsetjenesten**

2.01-SAK202000009

Helse- og omsorgsdepartementet hadde sendt forslag til alternativ regulering av pasientforløp i spesialisthelsetjenesten på høring. Forslaget innbar opphevelse av skillet mellom individuell juridisk frist til utredning og behandling, og at det vil lovfestes at retten til nødvendig helsehjelp vil være avhengig av forventet nytte av helsehjelpen og at den forventede ressursbruken står i et rimelig forhold til den forventede nytten av helsehjelpen.

**Vedtak**Utkast til høringsuttalelse justeres i tråd med diskusjonen i møtet og oversendes Helse- og omsorgsdepartementet.

**Sak 47/20 Landsstyresak - Søknad fra Eldre legers forening om økt representasjon i landsstyret**

2.02-SAK202000021

Eldre legers forening sendte 27. januar 2020 søknad til Legeforeningen med forslag om å øke representasjonen i landsstyret fra to til fem medlemmer. Forslaget ble etter vedtak i sentralstyret sendt på høring. Det ble mottatt 18 høringssvar. 17 høringsinstanser var negative, mens én åpnet for å øke antall delegater fra to til tre.

**Vedtak**Saken fremmes ikke for landsstyret.

**Sak 48/20 Landsstyresak - Endringer i Legeforeningens lover vedr fagaksen**

2.03-SAK202000022

Saken utsettes

**Sak 49/20 Landsstyresak - Rettshjelpsordning for leger: Forslag til vedtektsendringer**

2.04-SAK202000018

Vedtektene for Den norske legeforenings rettshjelpsordning for leger er fastsatt av landsstyret. Rettshjelpsutvalget hadde gjennomgått behov for vedtektsendringer, og vurderte at det var grunnlag for at vedtektene ble revidert. Forslagene var sendt på høring i organisasjonen, med høringsfrist 12. mars 2020. Det ble mottatt fire høringssvar. På bakgrunn av høringssvarene var det grunn til å foreslå vedtektsendringer for landsstyret.

**Vedtak**Sentralstyret innstiller overfor landsstyret på at forslagene til vedtektsendringer for Den
norske legeforenings rettshjelpsordning vedtas.

**Sak 50/20 Gjennomføring av årsmøter elektronisk**

2.05-SAK2020002392

På grunn av den pågående covid-19 epidemien var det behov for å kunne gjennomføre årsmøter i foreningen elektronisk. Noen foreningsledd har etterspurt informasjon om adgangen til dette. Dette er ikke direkte regulert i Legeforeningens lover, unntatt for landsstyremøter hvor det er fastsatt en hjemmel for elektronisk saksbehandling. Det er klart nødvendig at årsmøter i foreningsledd behandler til dels lovpålagte oppgaver som regnskap mm. Det er hensiktsmessig at foreningsledd får den samme adgangen til elektronisk gjennomføring av årsmøter, som for landsstyremøtet. Ut fra situasjonen som
foreligger er det ikke hensiktsmessig å stenge for elektroniske årsmøter for de foreningsledd som har årsmøter siste halvår 2020, selv om mulighetene for fysisk gjennomføring er uavklart.

**Vedtak**På grunn av situasjonen med utbrudd av covid-19 gis det i 2020 anledning til å
gjennomføre årsmøter i foreningsleddene elektronisk. En slik gjennomføring må
besluttes i foreningsleddets styre.

**Sak 51/20 Tildeling av Marie Spångberg-prisen 2020**

3.01-SAK2019010114

Fra en sakkyndig komité forelå innstilling til vinner av Marie Spångberg-prisen 2020.

**Vedtak**

Sentralstyret tildeler Marie Spångberg-prisen i henhold til innstilling fra den sakkyndige komiteen. Prisen er på kr 30 000. Prisvinneren inviteres til prisutdelingen på Legeforeningens landsstyremøte.

**Sak 52/20 Høring - NOU 2019:26 Rusreform - fra straff til hjelp**

3.02-SAK202000026

Helse- og omsorgsdepartementet hadde sendt ut *NOU 2019:26 Rusreform – fra straff til hjelp* på høring. Utvalget går inn for å avkriminalisere bruk og besittelse til egen bruk av alle typer illegale rusmidler. Politiet skal avdekke og gi pålegg om obligatorisk oppmøte i kommunal rådgivningstjeneste. Manglende oppmøte skal ikke medføre noen sanksjon. Åtte foreningsledd gav innspill i den interne høringsrunden. Legeforeningen støttet det generelle prinsippet om å gi helsehjelp til rusavhengige, men stilte seg kritisk til forslaget om å avkriminalisere bruk og besittelse av alle typer illegale rusmidler. Legeforeningen var også kritisk til de høye terskelverdiene som var satt og at det ikke var foreslått økte ressurser for å styrke helsetjenesten.

**Vedtak**

Utkast til høringssvar godkjennes og oversendes HOD.

**Sak 53/20 Høring – Organdonasjon med bruk av normoterm regional perfusjon hos pasienter som dør av hjerte- og åndedrettsstans når livsforlengende behandling avsluttes**

3.03- SAK202000020

Nye metoder ved Beslutningsforum RHF hadde sendt på høring fullstendig (nasjonal) metodevurdering av organdonasjonsmetoden normativ regional perfusjon hos pasienter som dør av hjerte- og åndedrettsstans når livsforlengende behandling avsluttes (cDCD), med utgangspunkt i cDCD-prosedyren ved Oslo universitetssykehus. Hovedproblemstillingene som vurderes spesielt er medisinske, juridiske og etiske utfordringer og uklarheter rundt dødsdefinisjon og dødskriteriene ved hjerte- og åndedrettsstans når livsforlengende behandling avsluttes. Basert på metodevurderingen og innkomne høringsinnspill vil de administrerende direktørene i de fire regionale helseforetakene, som utgjør Beslutningsforum, vedta om metoden skal tas i bruk i norsk spesialisthelsetjeneste, eventuelt med modifikasjoner i prosedyren. Legeforeningen hadde utarbeidet høringssvar basert på høring blant relevante, interne organisasjonsledd.

**Vedtak**

Utkast til høringssvar godkjennes og oversendes Nye metoder.

**Sak 54/20 Status økonomi per februar**

4.01-SAK2020002458

Legeforeningens regnskap per februar 2020 ble presentert.

**Vedtak**

Regnskapet per februar 2020 tas til etterretning.

**Sak 55/20 Landsstyresak: Godkjenning av regnskaper for 2019 til landsstyrets orientering**

4.02-SAK2020002369

Regnskapene for 2019 for de stiftelser hvor sentralstyret har endelig godkjenning, ble lagt frem. Saken omfatter regnskapene for følgende stiftelser:

Caroline Musæus Aarsvolds fond

Johan Selmer Kvanes legat til forskning og bekjempelse av sukkersyke

Legeforeningens Legat for leger og deres etterlatte som har kommet i uforskyldt nød

Trelasthandler A. Delphin og hustrus legat til bekjempelse av astmatisk bronkitt

**Vedtak**

Regnskapene for Caroline Musæus Aarsvolds fond, Johan Selmer Kvanes legat til forskning og bekjempelse av sukkersyke, Legeforeningens Legat for leger og deres etterlatte som har kommet i uforskyldt nød samt Trelasthandler A. Delphin og hustrus legat til bekjempelse av astmatisk bronkitt, godkjennes og legges frem for landsstyret til orientering.

**Sak 56/20 Landsstyresak – Godkjenning av styrets årsberetning og regnskap for Sykehjelps**

 **og pensjonsordningen for leger (SOP) for 2019**

4.03-SAK2020002385

Årsberetning og regnskap for Sykehjelps- og pensjonsordningen for leger for 2019 ble lagt frem for oversending til landsstyret.

**Vedtak**

Styrets årsberetning og regnskap for Sykehjelps- og pensjonsordningen for leger for 2019 tas til orientering og legges fram for landsstyret til godkjenning.

**Sak 57/20 Årsmøter og godkjenning av årsregnskap for 2019 for Legeforeningens foreningsledd**

Sekretariatet la frem forslag om å endre fristene for foreningsleddenes årsmøter og godkjennelse av årsregnskapet for 2019. Utsettelsen omfatter ikke de offentlige fristene knytte til avgiftsterminer og skatteoppjør.

 **Vedtak**

Årsmøte og godkjenning av årsregnskap for 2019 i foreningsleddene må avholdes innen 1. desember 2020.

**Sak 58/20 Landsstyresak – Forretningsorden**

5.01-SAK2019013454

Sentralstyret vedtok i møte 18.3.2020 at landsstyremøte gjennomføres digitalt 27. 5.2020 og at det planlegges et landsstyremøte senhøsten 2020 på Soria Moria. 5ekretariatet la fra fram forslag til revidert forretningsorden til det digitale møtet.

**Vedtak**

Forretningsorden for landsstyremøte 27.5.2020 godkjennes.

**Sak 59/20 Landsstyresak – Godkjenning av innkalling**

5.02 -SAK2020002396

Landsstyret skal på landsstyremøtet fatte vedtak om å godkjenne om innkallingen har skjedd i samsvar med Legeforeningens lover, § 3-1-2.

**Vedtak**

Sentralstyret innstiller overfor landsstyret at innkallingen godkjennes.

**Sak 60/20 Landsstyresak – Oppfølging av vedtaksprotokoll 2019**

5.03-SAK2019013464

Sekretariatet la frem status på oppfølging av vedtaksprotokoll fra landsstyremøte 2019.

**Vedtak**

Oppfølging av vedtaksprotokoll fra landsstyremøtet 2019 godkjennes.

Marit Hermansen

 Anne Karin Rime Geir Arne Sunde

 Kristin Kornelia Utne Clara Bratholm Ole Johan Bakke

Nils Kristian Klev Marit Karlsen Frøydis Olafsen